Postkort fra Malta vol 3 - Trines Verden
Postkort fra Malta vol 3 Posted on 12. juni 2017 by trinejensen	Bustur, Valletta og minigolf
Drengene har hver fået et fodboldsæt med det maltetisk landshold i røde og hvide farver. Solbriller, hatte, halssmykker, souvenir som postkort, maltetisk nougat, smileynøglering, små flasker citronlikør og kaktuslikør, og gaver som tak for at passe huset. Malta er dog ikke specielt billig, priserne er en smule lavere end i Danmark. Dog kunne man købe billigt strikketøj, både trøjer, cardigan, huer, tørklæder og sjaler, men jeg købte ikke noget.
Busturene er egentlig noget helt for sig selv, smart at man kan købe et turkort og bruge, hver gang man stiger på. Billetten holder 2 timer og så kan man skifte busser lige så meget man vil inden for tiden. Men tiderne, dem kunne man ikke helt regne med, og der var heller ikke altid plads. Vi måtte vente et par gange, men der var heldigvis andre busser man kunne tage, det kunne så godt tage en halv time længere. Jeg siger det bare, man skal have tålmodighed, og det var ikke engang højsæson. Ofte tog turen også længere tid end beregnet, men det er jo også en lille ø med alt for mange biler, og gader der er meget smalle og stejle. Der er ikke meget plads at komme rundt på, og så kører de i venstre side af vejen. Jeg skulle i hvert faldt ikke vide noget af at køre dernede.
Maden var okay, men de kan altså ikke finde ud af at stege en bøf. Vi havde halvpension med i opholdet, og de voksne kunne vælge fra menukortet. Der var en 10 forskellige retter, så udvalget var ikke så stort, men ok nu man kun skulle være der en uge. Børnenes valg af retter var dog endnu mere begrænset, og det var lidt ærgerligt. Derudover var der suppe og/eller salat til forret og kager, frugt, is og kaffe til dessert. Så vi gik aldrig sultne derfra.
Det bedste fra vores ferie var, at vi kunne bade hver dag i poolen, siger drengene. Mine bedste dage var en vandretur op til den røde borg og en tiltrængt svømmetur i poolen. Turen til Gozo, var også meget hyggeligt og kan godt anbefales, især et smut forbi Citadellet. Hvis halvdelen af forlystelserne i Popeye Village ikke var lukket, så var det egentlig også et dejligt sted, med en fed udsigt udover bugten. En dag på stranden var også hyggeligt, så det vil jeg heller ikke være foruden.
Alt i alt var det en oplevelsesrigt uge, hvor tempoet måske var lidt for højt. Jeg kunne godt have brugt en dasedag mere, ellers var det en skøn ferie, hvor vejret bare var perfekt.
Hvis du ikke har læst de tidligere postkort fra Malta, så kan du læse dem her og her.
Previous Article Previous Article: Postkort fra Malta vol 2
Posted in Familieliv, Ferie og oplevelser, Steder og seværdighederTagged maj, Malta, minder, sommerferie, Valletta Skriv et svar Annuller svar	Din e-mailadresse vil ikke blive publiceret. Krævede felter er markeret med *Kommentar Navn * E-mail * Websted Velkommen!	Hej jeg hedder Trine, er mor til 2 drenge, Jonas på 8 år og Sune på 11 år, er gift med Michael. Vi bor i et dejligt hus på landet mellem Ringsted og Næstved. Jeg elsker smukke ting og er en smule afhængig af chokolade, cafe latte og af at kreere nye ting. Her på bloggen kan du læse lidt om min verden og det der interesserer mig i min hverdag, med fokus på familielivet, de små og store øjeblikke, mine interesser, smukke billeder, tanker, drømme, passion og det der inspirerer mig. Jeg deler gerne ud af mine kreative sysler, ideer, livsstil og opskrifter. Så kik endelig forbi og lad dig inspirere.